b'\n_START_ARTICLE_\nCB Granada\n_START_SECTION_\nHistoria\n_START_PARAGRAPH_\nVuonna 1994 asianajaja Jos\xc3\xa9 Luis Lopez Cantal perusti seuran. Granada pelasi ensimm\xc3\xa4iset kautensa Liga Espa\xc3\xb1ola de Baloncesto Amateurissa, ennen kuin nousi kaudeksi 1996\xe2\x80\x931997 ACB:hen. Ensimm\xc3\xa4inen kausi p\xc3\xa4\xc3\xa4ttyi tyydytt\xc3\xa4v\xc3\xa4\xc3\xa4n kolmanteentoista sijaan. Seura pelasi p\xc3\xa4\xc3\xa4sarjatasolla kolme kautta, ennen kuin putosi Liga Espa\xc3\xb1ola de Baloncestoon kaudella 1998\xe2\x80\x931999. Seura k\xc3\xa4rsi talousongelma, eik\xc3\xa4 sarjanousu onnistunut kuin vasta vuonna 2001. Kaudella 2002\xe2\x80\x932003 Granada sijoittui sarjan viimeiseksi ja joutui hakemaan vauhtia uudestaan toiseksi korkeimmalta sarjatasolta. Vuonna 2004 seura teki paluun p\xc3\xa4\xc3\xa4sarjaan ja p\xc3\xa4\xc3\xa4si vuoden p\xc3\xa4\xc3\xa4st\xc3\xa4 Espanjan Supercupin finaaliin. Viimeisess\xc3\xa4 ottelussa TAU Cer\xc3\xa1mica oli kuitenkin parempi ja voitti ottelun ainoastaan 61\xe2\x80\x9355._NEWLINE_Kauden 2010\xe2\x80\x932011 p\xc3\xa4\xc3\xa4tteeksi seura putosi Espanjan toiselle sarjatasolle. Granada putosi viel\xc3\xa4 kauden 2011\xe2\x80\x932012 j\xc3\xa4lkeen kolmannelle sarjatasolle. Kauden j\xc3\xa4lkeen seura ilmoitti lopettavansa toimintana suurten talousongelmien takia.'